[{"text_idx": "#000002", "text": "Mae gyrfa mewn Meddygaeth a Deintyddiaeth Academaidd yn cynnig cymysgedd o feddygaeth glinigol, ymchwil ac addysgu."}, {"text_idx": "#000003", "text": "Mae hyn yn caniata\u0301u cynnydd o fewn arbenigedd clinigol o ddiddordeb ynghyd a\u0302\u2019r potensial i arwain ymchwil o safon ryngwladol ac i gyfrannu at ac arwain rhaglenni addysgol o fewn Meddygaeth a Deintyddiaeth."}, {"text_idx": "#000004", "text": "rhoi arweiniad ac addysg ar yrfaoedd meddygol a deintyddol academaidd yng Nghymru a\u2019r DU. Mae hyn yn cynnwys israddedigion, hyfforddeion mewn swyddi graddedigion cynnar a thu hwnt\ncynnig cymorth a gweithrediad y rhaglen Cymrodoriaeth Hyfforddiant Academaidd Clinigol Cymru (WCAT) yng Nghymru. Mae hyn yn cynnwys cefnogi\u2019r broses ymgeisio, recriwtio, asesiadau blynyddol, seibiant astudio a chyngor gyrfa tymor hir\nrhoi cyngor ac arweiniad ar hyfforddiant academaidd yn y rhaglen Sylfaen\ncynnig cymorth i hyfforddeion meddygol a deintyddol eraill sy\u2019n dilyn diddordebau academaidd y tu allan i WCAT a sylfaen\nhelpu trefnwyr graddedigion a rheolwyr canolfannau graddedigion i roi arweiniad ar lwybrau gyrfaoedd academaidd."}, {"text_idx": "#000006", "text": "Mae Meddygaeth a Deintyddiaeth Academaidd yn cynnig gyrfa sy\u2019n cwmpasu ymarfer clinigol, ymchwil ac addysgu. Mae hyn yn cyfuno hyfforddiant o fewn arbenigedd clinigol ac ymchwil ac addysgu o safon ryngwladol mewn ysgolion meddygol a thu hwnt."}, {"text_idx": "#000008", "text": "Mae hon yn cynnig hyfforddiant arbenigol clinigol gydag ymchwil academaidd ynghyd ag amser dynodedig i gwblhau gradd PhD. Mae cysylltiadau sefydledig yn bodoli rhwng Prifysgolion Cymru gydag enw da mewn ymchwil, addysgu a goruchwyliaeth feddygol."}, {"text_idx": "#000009", "text": "Nod y rhaglen yw creu uwch academyddion clinigol yfory. Yn ogystal a\u0302 hyn mae swyddi Cymrodoriaethau Academaidd a swyddi Darlithwyr Academaidd i\u2019w cael o fewn arbenigeddau."}, {"text_idx": "#000010", "text": "Mae AaGIC yn cynnig cynllun mentoriaeth ardderchog. Mae mentoriaeth dda yn amhrisiadwy i\u2019ch helpu drwy gymhlethdodau hyfforddiant clinigol ac academaidd, Mae\u2019n ddigon posibl y bydd angen mwy nag un mentor arnoch \u2013 efallai rhywun i gynnig cyngor ar ymchwil ac un arall ar gyfer eich hyfforddiant clinigol. Gall eich mentor fod yn rhywun o\u2019ch adran, ond gall hefyd fod yn rhywun nad ydych yn gweithio a\u0302 hwy o ddydd i ddydd."}, {"text_idx": "#000011", "text": "Mae mentoriaeth yn cynnwys popeth o gyngor ar ysgrifennu eich papurau neu ddulliau arbrofol sydd eu hangen, neu fod yn gyfrifol am gyflwyniadau a dangos y ffordd i chi drwy\u2019r byd biofeddygol cenedlaethol a rhyngwladol. Bydd mentor da yn rhoi cyngor dibynadwy ac amhleidiol i chi, yn dangos i chi\u2019r hyn sy\u2019n bosibl, ac yn eich helpu i ddatblygu eich hun a\u2019ch gyrfa i gyflawni eich nodau."}, {"text_idx": "#000013", "text": "Prif nod y cynllun yw rhoi i hyfforddeion academaidd clinigol yr ystod o wybodaeth a sgiliau sydd ei hangen arnynt i gystadlu fel ymchwilwyr annibynnol ym maes modern ymchwil drosi."}]